En liten til middelsstor (11-17 millimeter), noe bred, mørkbrun til svart hjortebille. Hannen har noe forstørrede, krumme kjever (mandibler) som er omtrent så lange som hodet og har en bred tann midt på. Kroppen er grovt og ganske tett punktert. Dekkvingene og pronotum har oppstående, gulaktige hår. Hunnen mangler forstørrede kjever, hodet er mindre enn hos hannen, pronotum mer rundet og oversiden kraftigere punktert.